Shiitake
Shiitake (Lentinula edodes) er en spiselig lamelsvamp i bladhat-ordenen. Den er hjemmehørende i Østasien og den næstmest dyrkede spisesvamp i verden kun overgået af champignon.

Taksonomi og navngivning 
Svampearten blev første gang beskrevet videnskabeligt som Agaricus edodes af Miles Joseph Berkeley i 1877. Den fik dens nuværende placering i slægten Lentinula af David Pegler i 1976. Svampen har fået et stort antal synonymer i dens taksoonomiske historie:
Agaricus edodes Berk. (1878)
Armillaria edodes (Berk.) Sacc. (1887)
Mastoleucomychelloes edodes (Berk.) Kuntze (1891)
Cortinellus edodes (Berk.) S.Ito & S.Imai (1938)
Lentinus edodes (Berk.) Singer (1941)
Collybia shiitake J.Schröt. (1886)
Lepiota shiitake (J.Schröt.) Nobuj. Tanaka (1889)
Cortinellus shiitake (J.Schröt.) Henn. (1899)
Tricholoma shiitake (J.Schröt.) Lloyd (1918)
Lentinus shiitake (J.Schröt.) Singer (1936)
Lentinus tonkinensis Pat. (1890)
Lentinus mellianus Lohwag (1918)

Dens japanske navn shiitake (椎茸, ) er sammensat af 椎 (shii) som betyder træet Castanopsis cuspidata som er et af de træer som shiitake vokser på, og 茸 (take) som betyder svamp. Det latinske artsepitet edodes betyder spiselig.

Levested og udbredelse 

Shiitake vokser i grupper på rådnende ved fra løvfældende træer, især Castanopsis cuspidata (shii) og andre Castanopsis-arter, kastanje, eg, løn, bøg, ambratræ, poppel, avnbøg, el, morbær og andre. Dens naturlige voksested er i varmt og fugtigt klima i Sydøstasien.

Dyrkningshistorie 

Den tidligste skriftlige beskrivelse af dyrkning af shiitake stammer fra et dokument fra 1209 under Song-dynastiet. Beskrivelsen på 185 ord af shiitake-dyrkning blev senere refereret mange gange og til sidst indarbejdet i en bog af den japansk gartner  i 1796, den første bog om shiitake-dyrkning i Japan.

Japanerne dyrkede svampen ved at fælde shii-træer med økser og placere træstammerne ved træer, hvor der allerede voksede shiitake eller indeholdt sporer fra shiitake Indtil 1982 blev shiitake kun dyrket i Japan med de traditionelle metoder. En rapport fra 1982 beskrev muligheder for kommerciel dyrkning i USA.

Shiitake dyrkes nu overalt i verden og bidrager med cirka 25 % af den samlede årlige produktion af svampe. Kommercielt dyrkes shiitake-svampe typisk under forhold der ligner deres naturlige miljø på enten kunstigt underlag eller på løvtræstræsstammer, som for eksempel eg.

Billeder

Referencer 

Bladhat-ordenen
Mad fra Japan
Spiselige svampe